سئوگی تارلاسی…
سینا سیفی
یاتیپ هامی گئجهدی, تک اویاق منم و اؤزوم
سینیق قلمله دئییر دردین، آغلاییر کؤنلوم
نه دردی وار نه غمی, باش آتیب یاتیب تانری
گئجهیله دفتری مین یول واراقلاییر کؤنلوم
زامان یئلی آپاران گونلرین یازینتیسینی
واراقلار ایچره گزیر هئی سوراغلاییر کؤنلوم
یادیندادی او گئجه؟ سئرچه لرده شاهیدیدی
سنین او عهدینه، ایندی قان آغلاییرکؤنلوم
گونشله باش- باشا قویموش خیالدا هر گئجهنی
حاییفلار، ایندی قارانلیق قوجاقلاییر کؤنلوم
نه اکمیشایدی اوشاقلیقدا سئوگی تارلاسینا
کی ایندی یانقیلی حسرت اوراقلاییر کؤنلوم…!؟
خیاو ۱۳۸۹
azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab